plato-philosophy.leges 6.760
ταμίας δὲ δὴ τῶν τε ἱερῶν χρημάτων ἑκάστοις τοῖς ἱεροῖς καὶ τεμενῶν καὶ καρπῶν τούτων καὶ μισθώσεων κυρίους αἱρεῖσθαι μὲν ἐκ τῶν μεγίστων τιμημάτων τρεῖς εἰς τὰ μέγιστα ἱερά , δύο δʼ εἰς τὰ σμικρότερα , πρὸς δὲ τὰ ἐμμελέστατα ἕνα · τὴν δὲ αἵρεσιν τούτων καὶ τὴν δοκιμασίαν γίγνεσθαι καθάπερ ἡ τῶν στρατηγῶν ἐγίγνετο . καὶ τὰ μὲν αὖ περὶ τὰ ἱερὰ ταῦτα γιγνέσθω.ἀφρούρητον δὲ δὴ μηδὲν εἰς δύναμιν ἔστω . πόλεως μὲν οὖν αἱ φρουραὶ πέρι ταύτῃ γιγνέσθωσαν , στρατηγῶν ἐπιμελουμένων καὶ ταξιαρχῶν καὶ ἱππάρχων καὶ φυλάρχων καὶ πρυτάνεων , καὶ δὴ καὶ ἀστυνόμων καὶ ἀγορανόμων , ὁπόταν αἱρεθέντες ἡμῖν καταστῶσίν τινες ἱκανῶς · τὴν δὲ ἄλλην χώραν φυλάττειν πᾶσαν κατὰ τάδε . δώδεκα μὲν ἡμῖν ἡ χώρα πᾶσα εἰς δύναμιν ἴσα μόρια νενέμηται , φυλὴ δὲ μία τῷ μορίῳ ἑκάστῳ ἐπικληρωθεῖσα κατʼ ἐνιαυτὸν παρεχέτω πέντε οἷον ἀγρονόμους τε καὶ φρουράρχους , τούτοις δʼ ἔστω καταλέξασθαι τῆς αὑτῶν φυλῆς ἑκάστῳ δώδεκα τῶν πέντε ἐκ τῶν νέων , μὴ ἔλαττον ἢ πέντε καὶ εἴκοσιν ἔτη γεγονότας , μὴ πλεῖον δὲ ἢ τριάκοντα . τούτοις δὲ διακληρωθήτω τὰ μόρια τῆς χώρας κατὰ μῆνα ἕκαστα ἑκάστοις , ὅπως ἂν πάσης τῆς χώρας ἔμπειροί τε καὶ ἐπιστήμονες γίγνωνται πάντες . δύο δʼ ἔτη τὴν ἀρχὴν καὶ τὴν φρουρὰν γίγνεσθαι φρουροῖς τε καὶ ἄρχουσιν . ὅπως δʼ ἂν τὸ πρῶτον λάχωσιν τὰ μέρη , τοὺς τῆς χώρας τόπους , μεταλλάττοντας ἀεὶ τὸν ἑξῆς τόπον ἑκάστου μηνὸς ἡγεῖσθαι τοὺς φρουράρχους ἐπὶ δεξιὰ κύκλῳ · τὸ δʼ ἐπὶ δεξιὰ γιγνέσθω τὸ πρὸς ἕω . περιελθόντος δὲ τοῦ ἐνιαυτοῦ , τῷ δευτέρῳ ἔτει , ἵνα ὡς πλεῖστοι τῶν φρουρῶν μὴ μόνον ἔμπειροι τῆς χώρας γίγνωνται κατὰ μίαν ὥραν τοῦ ἐνιαυτοῦ , πρὸς τῇ χώρᾳ δὲ ἅμα καὶ τῆς ὥρας ἑκάστης περὶ ἕκαστον τὸν τόπον τὸ γιγνόμενον ὡς πλεῖστοι καταμάθωσιν , οἱ τότε ἡγούμενοι πάλιν ἀφηγείσθωσαν εἰς τὸν εὐώνυμον ἀεὶ μεταβάλλοντες τόπον , ἕως ἂν τὸ δεύτερον διεξέλθωσιν ἔτος · τῷ τρίτῳ δὲ ἄλλους ἀγρονόμους αἱρεῖσθαι καὶ φρουράρχους τοὺς πέντε τῶν δώδεκα ἐπιμελητάς .
Lemmas: ταμίας δέ δή ὁ τε ἱερός χρῆμα ἕκαστος ὁ ἱερόν καί τέμενος καί καρπός οὗτος καί μίσθωσις κύριος αἱρέω μέν ἐκ ὁ μέγας τίμημα τρεῖς εἰς ὁ μέγας ἱερόν , δύο δέ εἰς ὁ μικρός , πρός δέ ὁ ἐμμελής εἷς · ὁ δέ αἵρεσις οὗτος καί ὁ δοκιμασία γίγνομαι καθά ὁ ὁ στρατηγός γίγνομαι . καί ὁ μέν αὖ περί ὁ ἱερόν οὗτος γιγνεσθω.αφρουρητος δέ δή μηδείς εἰς δύναμις εἰμί . πόλις μέν οὖν ὁ φρουρά περί οὗτος γίγνομαι , στρατηγός ἐπιμελέομαι καί ταξιάρχης καί ἵππαρχος καί φύλαρχος καί πρύτανις , καί δή καί ἀστυνόμος καί ἀγορανόμος , ὁπόταν αἱρέω ἐγώ καθίστημι τις ἱκανός · ὁ δέ ἄλλος χώρα φυλάσσω πᾶς κατά ὅδε . δώδεκα μέν ἐγώ ὁ χώρα πᾶς εἰς δύναμις ἴσος μόριον νέμω , φυλή δέ εἷς ὁ μόριον ἕκαστος ἐπικληρόω κατά ἐνιαυτός παρέχω πέντε οἷος ἀγρονόμος τε καί φρούραρχος , οὗτος δέ εἰμί καταλέγω ὁ ἑαυτοῦ φυλή ἕκαστος δώδεκα ὁ πέντε ἐκ ὁ νέος , μή ἐλαχύς ἤ πέντε καί εἴκοσι ἔτος γίγνομαι , μή πολύς δέ ἤ τριάκοντα . οὗτος δέ διακληρόω ὁ μόριον ὁ χώρα κατά μείς ἕκαστος ἕκαστος , ὅπως ἄν πᾶς ὁ χώρα ἔμπειρος τε καί ἐπιστήμων γίγνομαι πᾶς . δύο δέ ἔτος ὁ ἀρχή καί ὁ φρουρά γίγνομαι φρουρός τε καί ἄρχων . ὅπως δέ ἄν ὁ πρῶτος λαγχάνω ὁ μέρος , ὁ ὁ χώρα τόπος , μεταλλάσσω ἀεί ὁ ἑξῆς τόπος ἕκαστος μείς ἡγέομαι ὁ φρούραρχος ἐπί δεξιός κύκλος · ὁ δέ ἐπί δεξιός γίγνομαι ὁ πρός ἠώς . περιέρχομαι δέ ὁ ἐνιαυτός , ὁ δεύτερος ἔτος , ἵνα ὡς πολύς ὁ φρουρός μή μόνος ἔμπειρος ὁ χώρα γίγνομαι κατά εἷς ὥρα ὁ ἐνιαυτός , πρός ὁ χώρα δέ ἅμα καί ὁ ὥρα ἕκαστος περί ἕκαστος ὁ τόπος ὁ γίγνομαι ὡς πολύς καταμανθάνω , ὁ τότε ἡγέομαι πάλιν ἀφηγέομαι εἰς ὁ εὐώνυμος ἀεί μεταβάλλω τόπος , ἕως ἄν ὁ δεύτερος διεξέρχομαι ἔτος · ὁ τρίτος δέ ἄλλος ἀγρονόμος αἱρέω καί φρούραρχος ὁ πέντε ὁ δώδεκα ἐπιμελητής .